I 1899 tok Zachariassen initiativ til å starte utvinning basert på kullet i Isfjorden, og sammen med Tromsø-skipperen Andreas Schrøder fikk han samlet investorer i Kristiania som startet Kulkompaniet Isefjord Spitsbergen med 9 000 kroner i selskapskapital. Zachariassen var medeier og i juli 1900 okkuperte selskapet land både på Bohemanneset og på Heerodden. Zachariassen satte opp et hus for 16 mann på Bohemanneset, den ble senere fangststasjon og står fortsatt (2013) i god behold. Samtidig ble «Schrøders hus» oppført på Heerodden. Feltet kastet derimot lite av seg med datidens anleggsteknikker.